રોજ ગંદા પાણીમાં પેદા થતા મચ્છરોને કારણે દુકાનમાં મૉસ્કિટો કોઇલ લગાડનાર સૅમ્યુઅલ સ્ટ્રીટમાં પ્લાસ્ટિકની દુકાન ધરાવતા અમાફ ફિદાહુસેન અમરેલીવાલાનું કહેવું છે કે ‘કચરાનો અને ગંદા પાણીનો પ્રૉબ્લેમ કાયમનો છે. સુધરાઈના લોકો મનફાવે ત્યારે બે-ત્રણ દિવસે એક વાર આવે અને સફાઈ કરી જાય. બાકી રોજ ગંદું પાણી વહેતું રહે છે. અમારી તો દુકાન છે, છોડીને ક્યાં જઈએ? એ પાણીમાં ડેન્ગી અને મલેરિયાના મચ્છર પણ પેદા થતા હોય છે. અમે લોકો એનાથી બચવા મૉસ્કીટો કોઇલ લગાવીએ છીએ. અમારે તો અહીં જ ધંધો કરવાનો છે.’